b'\n_START_ARTICLE_\nGrubi\xc5\xa1i\xc4\x87\n_START_PARAGRAPH_\nGrubi\xc5\xa1i\xc4\x87 je hrvatska plemi\xc4\x87ka obitelj podrijetlom iz srednjobosanskog mjesta Olova.\n_START_SECTION_\nPovijest\n_START_PARAGRAPH_\nNa tri grane podijelila se 1555. godine. Rodona\xc4\x8delnici tih triju grana su Esker, Mihajlo i Bernard. Eskerova grana je ostala \xc5\xbeivjeti u Bosni. Vremenom se izgubila svaka informacija o njima. Mihajlova grana napustila je Bosnu i oti\xc5\xa1la u ju\xc5\xbenu Hrvatsku, u Dalmaciju. Mihajlova se grana podijelila na makarsku granu koja je dvor imala u Tu\xc4\x8depima. Druga grana zavr\xc5\xa1ila je u Omi\xc5\xa1u. Ova je grana dobila mleta\xc4\x8dko plemstvo 1763., naslov "conte Veneto". Dobili su i austrijsko plemstvo. Pavle Grubi\xc5\xa1i\xc4\x87 ga je dobio 1860., uz pridjevak "od Kereszturma". Bernardova grana je tre\xc4\x87a grana. Godine 1653. prvi je spomen te grane kao Bergnakovich aliter Grubisich. Iz Olova su se prije 1667. preselili u Sarajevo. Ondje su do\xc5\xa1li na glas kao vrsni trgovci. Djelatnost su razgranali i bili su jedna od najpoznatijih trgova\xc4\x8dkih obitelji iz Bosne 17. stolje\xc4\x87a. Jedan od Grubi\xc5\xa1i\xc4\x87a dobio je i ugarsko plemstvo. Dodijelio ga je car Leopold I. godine 1659. Andriji (u. oko 1672.), koji je tad dobio i grb te 1661. nominalno neke posjede u Bosni. 1697. je godine obitelj se odselila u Ilok. Ovaj ogranak je izumro s Franjom Nikolom (1716.\xe2\x80\x931785.). Dva su brata Brnjakovi\xc4\x87a dobila posjede u Banatu. Barunima Josipu i Antunu car Franjo I. dodijelio ih je 1803. godine. Josip i Antun su tad promijenili ime u Bern\xc3\xa1thffy Liberi Barone de Olovacz. Od tada datira ma\xc4\x91arski ogranak ove obitelji. Ova grana izumire s Franjom (?\xe2\x80\x931833.). Ma\xc4\x91arski dokumenti spominju ih i pod oblikom prezimena Bern\xc3\xa1tfi i Bernakovits. Iz ove grane jo\xc5\xa1 se isti\xc4\x8de Josip Brnjakovi\xc4\x87 (Ilok, 1765. - Veliki Varadin, 19. prosinca 1837.).'